**Суханронии намояндаи ҷомеаи шаҳрвандӣ, Раиси Ассосиатсияи энергетикҳои Тоҷикистон, Рафиқа Мусаева дар ҷаласаи Шурои милли рушди назди Президенти Ҷумҳурии Тоҷикистон**

**10 июни соли 2024, соати 8:00**

**Муҳтарам Ҷаноби Олӣ,**

**Аъзои Шурои миллии рушд,**

Пеш аз ҳама барои пешниҳоди имконияти суханронӣ ҳамчун намояндаи ҷомеаи шаҳрвандӣ изҳори сипос менамоям.

Мехостам қайд кунам, ки Тоҷикистон ҳанӯз соли 1996 бо ташаббуси шахсии Сарвари давлат, муҳтарам Эмомалӣ Раҳмон Шӯрои ҷамъиятии Ҷумҳурии Тоҷикистон ташкил ефта буд, ки раиси он тибқи низомнома, Президенти ҷумҳурӣ ба ҳисоб меравад.

Дар сатҳи маҳаллӣ шуроҳои ҷамъиятӣ дар вилоятҳо, шаҳрҳо ва ноҳияҳо таъсис ефта, фаъолият менамоянд, ки онҳоро раисони ин шаҳру ноҳияҳо роҳбарӣ менамоянд. Инчунин дар аксарияти вазорату идораҳо шуроҳои гуногуни соҳавии ҷамъиятӣ фаъолият менамоянд.

Ин сохторҳо ба монанди Шурои миллии рушди назди Президент имконияти нодири фаъолияти тарафайни давлат ва ҷомеаи шаҳрвандиро фароҳам оварда, майдони воқеии сиесӣ барои ҷалби мо ба ҳалли масъалаҳои рушди кишвар дар сатҳи гуногун бахусус сатҳи олӣ ба ҳисоб мераванд.

Дар Стратегияи миллии рушд қайд шудааст, ки дар баробари Ҳукумати боиқтидор ва ташаккули иқтисоди омехта дигар омили муҳими рушди устувор ҷалби фаъоли ҷомеаи шаҳрвандӣ ба ин раванд маҳсуб меёбад.

Ҳамзамон яке аз принсипҳои асосии низоми мониторинг ва арзебии татбиқи Стратегияи миллии рушд иштироки ҷомеаи шаҳрвандӣ дар он мебошад. Дар баробари ин намояндагони он ҷониби асосии манфиатдори истифодаи натиҷаҳои мониторинг ва арзебӣ мебошанд.

Бо назардошти ин гуфтаҳо Шурои ҷамъиятии рушд назди Президенти Ҷумҳурии Тоҷикистон аз соли 2016 инҷониб дар ҷаласаҳои Шуро масъалаҳои татбиқи Стратегия ва ду барномаи дахлдори миенамуҳлати рушди кишварро баррасӣ мекунад.

Чунин муҳокимаҳо ва машваратҳо бояд таҷрибаи кори ҳамаи шуроҳои ҷамъиятӣ дар ҳама сатҳҳо шаванд ва натиҷаҳои онҳо ба ҷаласаи Шурои миллии рушд ҳамчун масъалаи алоҳида ба монанди гузориши имрӯзаи Шурои ҳамоҳангсозии шарикони рушд бароварда шаванд.

Итминони комил дорам, ки таклифҳои созанда ва муҳими пешниҳодшаванда аз ҷониби Шумо, Ҷаноби Олӣ чун ҳамеша дастгирӣ хоҳанд ефт.

Бо истифода аз фурсат муносиб мехоҳам вобаста ба зарурияти дастгирии лоиҳаи қарор оид ба тасдиқи Низомнома дар бораи Фонди рушди сарчашмаҳои барқароршавандаи энергия ва самаранокии энергия қайд намоям, ки таъсиси он бо қонун «Дар бораи сарфаҷӯӣ ва самаранокии энергия» пешбинӣ карда шудааст. Қабули ин қонун маҳз бо шарофати дастгирии хусусии Шумо, муҳтарам Ҷаноби Олӣ, имконпазир гардид.

Ҳамзамон дар марҳилаи кунунии татбиқи стратегия таваҷҷуҳи махсус ба рушди иқтисоди сабз дода мешавад. Вобаста ба ин қабули Қарори Ҳукумат «Дар бораи тасдиқи тарифҳои собит» барои таҳвили неруи барқ аз сарчашмаҳои барқароршавандаи энергия имконият медиҳад, ки заминаи ҳуқуқии шаффоф барои муайян намудани тарифи нерӯи барқи офтобӣ ва бодӣ ташаккул ебад.

Имруз тибқи қонунгузорӣ ваколати муқаррар намудани тарифҳо ба нерӯи барқ дар салоҳияти Ҳукумати ҷумҳурӣ мебошад, ки ташаббусҳоро дар самти тавсеа ефтани истифодаи сарчашмаҳои барқароршавандаи энергия пешгирӣ менамояд.

Инчунин яке аз унсурҳои калидии саноатикунонии босуръати кишвар саноати истироҷ мебошад ва дар ин самт дар таҳрири нав қабул кардани қонун «Дар бораи сарватҳои зеризаминӣ» зарур арзебӣ мегардад. Зеро қонуни мазкур ҳануз соли 1994 қабул гардида, таҷдид назарро тақозо менамояд. Дар ин самт корҳои мушаххас дар доираи гуруҳи кории байниидоравӣ бо ҷалби ҷомеаи шаҳрвандӣ ва аъзои Шурои миллӣ оид ба ташаббусҳои шаффофияти соҳаи истироҷ анҷом лода шудааст.

**Муҳтарам Раиси Шуро,**

**Аъзои Шуро,**

Чор руз қабл, мо намояндагони ҷомеаи шаҳрвандӣ дар мулоқоти навбатии машваратӣ оид ба ифшо кардани маълумот ба ҷомеаи Тоҷикистон ва кишварҳои хориҷӣ оид ба Барномаи қолабии кучрнидан ва нақшаи барқарорсозии воситаҳои рузгузаронии лоиҳаи гидроэнергетикии Роғун ширкат варзидем.

Ин мулоқот ба монанди машваратҳои қаблӣ бо ҷомеаи шаҳрвандии кишваршом Осиеи Марказӣ оид ба баррасии арзебии нави таъсири лоиҳаи НБО Роғун ба муҳити зист ва соҳаи иҷтимоӣ идомаи корҳо ҷиҳати ҷалби ҷомеа ба муҳокимаи санҷиш ва арзебии лоиҳа таҳти сарпарастии Бонки ҷаҳонӣ дар давраи то соли 2014 буд, ки ташаббукори ин раванд низ Шумо Ҷаноби Олӣ будед.

Ин аввалин таҷрибаи нодири иштироки ҷомеаи шаҳрвандии минтақа якҷо бо Ҳукуматҳои кишварҳои мо дар баррасии лоиҳаи азими давлатӣ буд.

Бояд гуфт, ки ин ташаббуси нодир самараи Нозирону овард: Ҳамаи иштирокчиени ин машваратҳо аз ҷомеаи шаҳрвандӣ вобаста ба асоснокӣ, қобили татбиқ, самаранокӣ, бехатарӣ ва манфиатовар будани лоиҳаи НБО Роғун барои Тоҷикистон ва тамоми минтақаи Осиеи Марказӣ боварӣ ҳосил карданд.

**Муҳтарам Раиси Шӯро,**

**Ҳозирини гиромӣ,**

Мо фаъолият комилро ҷиҳати татбиқи ислоҳоти иқтисодӣ аз соли 2000 баъди барқарорсозии сохтори конститутсионии сиёсии давлатдорӣ дар натиҷаи ба тасвиб расонидани созишномаҳои истиқрори сулҳ оғоз намудем.

Ва имрӯз баъди 24 сол, дар баррасии татбиқи фосилавии Стратегияи миллии рушди Ҷумҳурии Тоҷикистон барои давраи то соли 2030 иштирок намуда, ман боифтихор мегуям: Тули ин солҳо, таҳти сарварии Асосгузори сулҳу ваҳдати миллӣ – Пешвои миллат, Президенти ҷумҳурӣ, Ҷаноби Олӣ, муҳтарам Эмомалӣ Раҳмон, мо дастовардҳои назаррасро соҳиб шудем ва аз ҳама муҳим, ҳамчун як давлат ва як миллат устувор гардидем!

Ва имруз бо сари баланд гуфта метавонам: мо Ватан дорем, мо Давлат дорем, мо Роҳбари давлат дорем.

Ташаккур барои диққат!